text: Finland og Danmark er Fortroppen og Bagtroppen i Kampen for Kulturen i Norden. Det er ærerigt at udgøre Fortrop og Bagtrop; men det er farligt. Naar Striden er hedest, er det altid deres Tropper, som staar i den værste Ild; af dem kræver man mest, og paa dem beror først og fremmest Kampens Udfald.
  Finland og Danmark har meget tilfælles, de har begge en stolt Fortid og begge en usikker Fremtid, paa hvilken man ikke kan bygge nogetsomhelst. Men er end Fremtiden usikker, skal vi alligevel ikke lade dette virke nedstemmende; thi den indeholder ogsaa de rigeste Muligheder. Det er paa Fremtiden, vi skal arbejde, og Fremtiden er Ungdommens. Jeg udraaber et Leve for Finlands Selvstændighed – og for Danmarks.
  